Հրաժարականի դիմումը շատերի համար ընկալվեց որպես վերջինիս քաղաքականությունն ընդմիշտ լքելու լուր, որը, սակայն, երկար չտևեց։ Արդեն 2012-ին նախկին քաղաքապետը նշանակվեց ՀՀ Տրանսպորտի և կապի նախարար և պաշտոնավարեց մինչև 2016 թիվը։ Անտարակույս, Սերժ Սարգսյանը չէր կարող իրեն այդ աստճանի մեծ շռայլություն թույլ տալ ու պետական միջոցների յուրացման գործում պրոֆեսիոնալիզմի հասած, այդ գործում տարիների հսկայական փորձառություն կուտակած առաջնամարտիկին երկար ժամանակով թողնել խաղից դուրս։ Այո, նախարարի կարգավիճակում երկար ու ձիգ 4 տարի, որ հավերժ կհիշվի իր ձախողված մեգանախագծերով կամ մեգախոստումներով։